Nestor iz Larande
Nestor iz Larande, punim imenom Lukije Septimije Nestor (), bio je grčki pesnik iz Larande u Likaoniji koji je živeo krajem 2. i početkom 3. veka nove ere. Sastavljao je učenu poeziju na različite teme u tradiciji helenističkih pesnika kao što su Nikandar u Partenije iz Nikeje, no njegovo glavno delo, kako se čini, bila je lipogramska Ilijada, koja je iznela na videlo njegovu pesničku veštinu i poznavanje Homerovih epova. Premda je za života uživao veliku slavu, Nestorove su pesme danas izgubljene, ali se njegov uticaj prepoznaje u Nonovom Epu o Dionisu, kome je kao uzor, kako se čini, poslužilo i delo Nestorovog sina, epskog pesnika Pisandra.

Delo 
U Sudi se dva imena izričito pripisuju Nestoru: lipogramska Ilijada s ispuštenim slovima (, Iliàs leipográmmatos), gde je u svakom od 24 pevanja nedostajalo po jedno slovo alfabeta, te Pretvorbe (); kaže se, međutim, da je Nestor napisao i druge pesme. Nekoliko odlomaka iz Pretvorbi sačuvano je u Palatinskoj antologiji. Iz Ilijade s ispuštenim slovima nije sačuvan nijedan fragment, ali se pretpostavlja da je pesma opisivala trojanski rat na isti način kao i Homerova Ilijada, osim što u tekstu svakog od 24 pevanja nije uopšte korišteno ono slovo alfabeta kojim je to pevanje bilo brojčano označeno; na primer, u tekstu prvog pevanja nije se uopšte pojavljivala alfa (), koja je u grčkom korištena i za označavanje broja 1. 

Geoponica, vizantijski zbornik od dvadeset knjiga koji obrađuje teme iz poljoprivrede, pripisuje Nestoru još dva dela, jedno pod naslovom Aleksikep (, Alexíkēpos) ili Odbrambeni vrt, i drugo pod naslovom Panaceja (, Panákeia). Aleksikep je verovatni pripadao tradiciji Nikandrovih  Protivotrova (). Ovaj je pisac verovatno i autor jednog dela pod naslovom Aleksandreida (, Alexandreiás), za koje Stefan Bizantinac kaže da ga je napisao neki "Nestor". Ako je to tačno, pesma je možda bila sastavljena u čast Aleksandra Severa, mada je Felix Jacoby smatrao da se naslov odnosi na Aleksandra Velikog.

Reference

Literatura 
 .
 .
 .
 .
 .
 .
 .
 .

Starogrčki pjesnici
Authority control